V Žiline, dňa 11.10.2010

P O Z V Á N K A

V súlade so schváleným harmonogramom zasadnutí Mestského zastupiteľstva v Žiline zvolávam jeho 33. zasadnutie v zmysle § 12 zákona SNR č. 369/1990 Zb. o obecnom zriadení v znení neskorších predpisov v nadväznosti na čl. 3 ods. 2 písm. b) Rokovacieho poriadku Mestského zastupiteľstva v Žiline

na deň 18. október 2010, v pondelok o 12,30 hod.

do Starej radnice mesta Žilina na Radničnej ulici č. 1.

Návrh programu rokovania tvorí prílohu tejto pozvánky.

Pozvánka je pre pozvaných, ktorí vykonávajú verejnú funkciu popri plnení povinností vyplývajúcich z pracovného pomeru, dokladom na udelenie pracovného voľna podľa § 137 ods. 3 zákona č. 311/2001 Z. z. Zákonník práce v znení neskorších predpisov.

Ivan Harman
primátor mesta Žilina

								Príloha k pozvánke na zasadnutie 
MZ v Žiline konané dňa 18.10.2010

Program:

1.	Otvorenie, schválenie programu, voľba návrhovej komisie

2.	Kontrolná správa plnenia uznesení MZ v Žiline -  mat. č. 68/2010

3.	II. zmena a doplnenie Organizačného poriadku Mestskej polície v Žiline  -  mat. č. 69/2010

4.	Informácia o vydaní Organizačného poriadku Mestského úradu v Žiline  -  mat. č. 70/2010

5.	Informatívna a monitorovacia správa o plnení programového rozpočtu Mesta Žilina k 30.06.2010 -  mat. č. 71/2010

6.	Správa o pripravenosti škôl a školských zariadení v pôsobnosti Mesta Žilina v školskom roku 2010/2011  -  mat. č. 72/2010

7.	Návrh na schválenie uzatvorenie dodatkov k zriaďovacím listinám ZŠ, SSŠ a MŠ v zriaďovateľskej pôsobnosti mesta Žilina -  mat. č. 73/2010

8.	Komunitný plán sociálnych služieb mesta Žilina na roky 2010 – 2013  -  mat. č. 74/2010

9.	Návrh VZN o správe, tvorbe, údržbe a ochrane zelene na území mesta Žilina  -  mat. č. 75/2010

10.	Nakladanie s majetkom mesta (odpredaj a zámena nehnuteľností Mesta Žilina) - mat. č. 76/2010

11.	Interpelácie

12.	Všeobecná rozprava

13.	Záver